1. Introduzzjoni

Ir-Regolament li jistabbilixxi l-qafas finanzjarju pluriennali (ir-Regolament dwar il-QFP) għas-snin 2014-2020 kif emendat l-aħħar bir-Regolament tal-Kunsill (UE, Euratom) Nru 2017/1123 tal-20 ta’ Ġunju 2017[[1]](#footnote-2) u aġġustat kif muri fil-Komunikazzjoni dwar l-aġġustament tekniku għall-2020[[2]](#footnote-3), jinkludi t-tabella tal-qafas finanzjarju għall-perjodu 2014-2020, espressa fi prezzijiet tal-2011 (it-Tabella 1).

Skont l-Artikolu 6(1) tar-Regolament dwar il-QFP, ta’ kull sena, qabel il-proċedura baġitarja għas-sena n+1, il-Kummissjoni tagħmel aġġustament tekniku għall-qafas finanzjarju pluriennali (QFP) skont iċ-ċaqliq fl-introjtu nazzjonali gross (ING) u l-prezzijiet tal-UE, u tikkomunika r-riżultati lill-Kunsill u lill-Parlament Ewropew. L-aġġustament tal-limiti massimi skont l-Artikolu 6(1) sar fl-aġġustament tekniku għall-2020 f’Mejju 2019 u abbażi tal-Artikolu 6(4) mhuwiex qed jiġi aġġornat.

Il-Komunikazzjoni dwar l-aġġustament tekniku għall-2020 indikat id-disponibbiltà tal-istrumenti speċjali għas-snin 2019 u 2020 f’konformità mal-Artikolu 6(1)(e) u (f) tar-Regolament dwar il-QFP għad-disponibbiltà tal-Marġni globali għall-impenji u tal-Istrument ta’ Flessibbiltà rispettivament kif kien magħruf fir-rebbiegħa tal-2019. L-iskop ta’ din il-Komunikazzjoni huwa li jiġu ppreżentati lill-Kunsill u lill-Parlament Ewropew, id-disponibbiltajiet addizzjonali tal-istrumenti speċjali f’konformità mal-Artikolu 6(1)(e) u (f) tar-Regolament dwar il-QFP għall-Marġni globali għall-impenji u għall-Istrument ta’ flessibbiltà rispettivament għas-sena 2020, li saru disponibbli fi tmiem l-2019.

Għal skopijiet ta’ informazzjoni, il-Komunikazzjoni qed turi wkoll l-ammonti disponibbli tal-istrumenti speċjali kollha u l-użu tagħhom mill-2014 ’il quddiem.

2. Marġni Globali għall-Pagamenti (MGP)

F’konformità mal-Artikolu 5 tar-Regolament dwar il-QFP, il-Kummissjoni għandha taġġusta l-limitu massimu ’l fuq għall-pagamenti għas-snin 2015-2020 b’ammont ekwivalenti għad-differenza bejn il-pagamenti eżegwiti u l-limitu massimu għall-pagamenti tal-QFP tas-sena n-1. Kull aġġustament ’il fuq għandu jitpaċa kollu bi tnaqqis korrispondenti tal-limitu massimu għall-pagamenti għas-sena n-1, fi prezzijiet kostanti tal-2011.

Ma sar l-ebda kalkolu mill-ġdid tal-MGP għall-2020 billi l-livell limitu stabbilit mill-Artikolu 5(2) tar-Regolament dwar il-QFP intlaħaq fl-aġġustament tekniku għall-2020 li ġie adottat f’Mejju 2019.

3. Strumenti Speċjali

Hemm għadd ta’ strumenti li huma disponibbli barra mil-limiti massimi tan-nefqa miftiehma fil-qafas finanzjarju għall-2014-2020. Dawn l-istrumenti għandhom l-għan li jipprovdu rispons rapidu għal avvenimenti eċċezzjonali jew mhux previsti, u jipprovdu, sa ċerti limiti, daqsxejn ta’ flessibbiltà lil hinn mil-limiti massimi tan-nefqa miftiehma.

3.1. Riżerva ta’ Għajnuna f’Emerġenza (EAR)

Skont l-Artikolu 9 tar-Regolament dwar il-QFP emendat, *ir-Riżerva ta’ Għajnuna f’Emerġenza* tista’ tiġi mobilizzata sal-ammont massimu ta’ EUR 300 miljun fis-sena bil-prezzijiet tal-2011, jew EUR 358,5 miljun fi prezzijiet kurrenti għall-2020 (EUR 2 301,4 miljun għall-perjodu kollu fi prezzijiet kurrenti). Il-parti tal-ammont mhux użat tas-sena preċedenti tista’ tiġi riportata għas-sena ta’ wara. Ir-riporti mill-2019 għall-2020 jammontaw għal EUR 45,6 miljun.

It-tabella ta’ hawn taħt turi d-dettalji tad-disponibbiltajiet u l-użu annwali tal-EAR mill-2014 ’il quddiem:

|  |
| --- |
| **Riżerva ta’ Għajnuna f’Emerġenza** |
| *Miljuni ta’ EUR* |
|   | 2014 | 2015 | 2016 | 2017 | 2018 | 2019 | 2020 | **Total** |
| L-ammonti annwali fi prezzijiet tal-2011 | 280 | 280 | 280 | 300 | 300 | 300 | 300 | **2 040** |
| L-ammonti annwali fi prezzijiet kurrenti | 297,0 | 303,0 | 309,0 | 337,8 | 344,6 | 351,5 | 358,5 | **2 301,4** |
| Riportati mis-sena preċedenti | 0,0 | 198,9 | 219,4 | 98,6 | 61,7 | 34,1 | 45,6 |  |
| Użu annwali | 98,1 | 282,5 | 429,8 | 374,7 | 372,2 | 340,0 |   | **1 897,3** |
| Riportati għas-sena ta’ wara | 198,9 | 219,4 | 98,6 | 61,7 | 34,1 | 45,6 |   |  |
| *Skaduti* | *0,0* | *0,0* | *0,0* | *0,0* | *0,0* | *0,0* |  | ***0,0*** |

3.2. Il-Fond ta’ Solidarjetà tal-Unjoni Ewropea (FSUE)

Skont l-Artikolu 10 tar-Regolament dwar il-QFP, *il-Fond ta’ Solidarjetà tal-UE* jista’ jiġi mobilizzat sa ammont massimu ta’ EUR 500 miljun fis-sena fi prezzijiet tal-2011, jew EUR 597,5 miljun fl-2020 fi prezzijiet kurrenti (EUR 3 944,7 miljun għall-perjodu kollu fi prezzijiet kurrenti). Il-parti tal-ammont mhux użat tas-sena preċedenti tista’ tiġi riportata għas-sena ta’ wara. Ir-riporti mill-2019 għall-2020 ammontaw għal EUR 553,0 miljun. L-ebda ammont ma skada fi tmiem l-2019.

It-tabella ta’ hawn taħt turi d-dettalji tad-disponibbiltajiet u l-użu annwali tal-FSUE mill-2014 ’l quddiem:

|  |
| --- |
| **Il-Fond ta’ Solidarjetà tal-Unjoni Ewropea** |
| *Miljuni ta’ EUR* |
|   | 2014 | 2015 | 2016 | 2017 | 2018 | 2019 | 2020 | **Total** |
| L-ammonti annwali fi prezzijiet tal-2011 | 500 | 500 | 500 | 500 | 500 | 500 | 500 | **3 500** |
| L-ammonti annwali fi prezzijiet kurrenti | 530,6 | 541,2 | 552,0 | 563,1 | 574,3 | 585,8 | 597,5 | **3 944,7** |
| Riportati mis-sena preċedenti | 0,0 | 403,9 | 541,2 | 552,0 | 140,8 | 265,3 | 553,0 |  |
| Frontloaded mis-sena ta’ wara | 0,0 | 0,0 | 0,0 | 294,0 | -294,0 | 0,0 | 0,0 |  |
| Użu annwali | 126,7 | 82,8 | 33,1 | 1 268,3 | 155,9 | 298,1 |   | **1 964,9** |
| Riportati għas-sena ta’ wara | 403,9 | 541,2 | 552,0 | 140,8 | 265,3 | 553,0 |   |  |
| *Skaduti* | *0,0* | *321,1* | *508,1* | *0,0* | *0,0* | *0,0* |  | ***829,2*** |

3.3. L-Istrument ta’ Flessibbiltà

Skont l-Artikolu 11 tar-Regolament dwar il-QFP emendat, *l-Istrument ta’ Flessibbiltà* jista’ jiġi mobilizzat sa ammont annwali massimu ta’ EUR 600 miljun fi prezzijiet tal-2011, jew EUR 717-il miljun fl-2020 fi prezzijiet kurrenti (EUR 4 315-il miljun għall-perjodu kollu fi prezzijiet kurrenti). Il-porzjon tal-ammonti annwali mhux użati tat-tliet snin preċedenti jista’ jiġi riportat.

Skont l-Artikolu 6(1)f li jirreferi għat-tieni subparagrafu tal-Artikolu 11(1) *kull sena, mill-2017 ’il quddiem, l-ammont annwali disponibbli għall-Istrument ta’ Flessibbiltà għandu jiżdied* bl-ammonti ekwivalenti għall-porzjon tal-ammont annwali għall-Fond ta’ Solidarjetà tal-Unjoni Ewropea, u għall-Fond Ewropew ta’ Aġġustament għall-Globalizzazzjoni, li skadew fis-sena ta’ qabel.

It-tabella ta’ hawn taħt turi d-dettalji tad-disponibbiltajiet u l-użu annwali tal-Istrument ta’ Flessibbiltà mill-2014 ’il quddiem:

|  |
| --- |
| **L-Istrument ta’ Flessibbiltà** |
| *Miljuni ta’ EUR* |
|   | 2014 | 2015 | 2016 | 2017 | 2018 | 2019 | 2020 | **Total** |
| L-ammonti annwali fi prezzijiet tal-2011 | 471 | 471 | 471 | 600 | 600 | 600 | 600 | **3 813** |
| L-ammonti annwali fi prezzijiet kurrenti | 500 | 510 | 520 | 676 | 689 | 703 | 717 | **4 315** |
| Riportati mis-sena preċedenti | 276,0 | 686,7 | 1010,0 | 0,0 | 517,0 | 519,8 | 202,4 |  |
| *Miżjuda bl-ammont skadut tal-FEG* |  |  |  | *138* | *151* | *144* | *175* | ***608*** |
| *Miżjuda bl-ammont skadut tal-FSUE* |  |  |  | *508* | *0* | *0* | *0* | ***508*** |
| Użu annwali | 89,3 | 149,4 | 1 530,0 | 805,0 | 837,2 | 1 164,3 | 778,1 | **5 353,4** |
| Riportati għas-sena ta’ wara | 686,7 | 1 010,0 | 0,0 | 517,0 | 519,8 | 202,4 | 0,0 |  |
| Disponibbli | 0,0 | 0,0 | 0,0 | 0,0 | 0,0 | 0,0 | 316,3 | **316,3** |
| *Skaduti* | *0,0* | *37,2* | *0,0* | *0,0* | *0,0* | *0,0* | *0,0* | ***37,2*** |

3.4. Il-Fond Ewropew ta’ Aġġustament għall-Globalizzazzjoni (FEG)

Skont l-Artikolu 12 tar-Regolament dwar il-QFP, *il-Fond Ewropew ta’ Aġġustament għall-Globalizzazzjoni* jista’ jiġi mobilizzat sa massimu ta’ EUR 150 miljun fis-sena fi prezzijiet tal-2011, jew EUR 179,3 miljun fl-2020 fi prezzijiet kurrenti (EUR 1 183,4 miljun għall-perjodu kollu fi prezzijiet kurrenti). Ammonti mhux użati mis-snin ta’ qabel ma jistgħux jiġu riportati. L-ammont ta’ EUR 175,1 miljun li skada fi tmiem l-2019 jintuża sabiex jiżdied l-Istrument ta’ Flessibbiltà fl-2020.

It-tabella ta’ hawn taħt turi d-dettalji tad-disponibbiltajiet u l-użu annwali tal-FEG mill-2014 ’il quddiem:

|  |
| --- |
| **Il-Fond Ewropew ta’ Aġġustament għall-Globalizzazzjoni** |
| *Miljuni ta’ EUR* |
|   | 2014 | 2015 | 2016 | 2017 | 2018 | 2019 | 2020 | **Total** |
| L-ammonti annwali fi prezzijiet tal-2011 | 150 | 150 | 150 | 150 | 150 | 150 | 150 | **1 050** |
| L-ammonti annwali fi prezzijiet kurrenti | 159,2 | 162,4 | 165,6 | 168,9 | 172,3 | 175,7 | 179,3 | **1 183,4** |
| Użu annwali | 81,0 | 43,4 | 28,0 | 18,1 | 28,0 | 0,6 |   | **199,1** |
| *Skaduti* | *78,2* | *119,0* | *137,6* | *150,8* | *144,3* | *175,1* |  | ***629,9*** |

3.5. Il-Marġni ta’ Kontinġenza

Skont l-Artikolu 13 tar-Regolament dwar il-QFP, Marġni ta’ Kontinġenza sa 0,03 % tal-Introjtu Nazzjonali Gross tal-Unjoni għandu jiġi kkostitwit barra mil-limiti massimi tal-qafas finanzjarju għall-perjodu 2014-2020.

L-ammont assolut tal-Marġni ta’ Kontinġenza għas-sena 2020 huwa ta’ EUR 5 096,8 miljun, kif stabbilit fl-aġġustament tekniku tal-QFP għall-2020 adottat f’Mejju 2019.

It-tabella ta’ hawn taħt turi d-dettalji tad-disponibbiltajiet u l-użu annwali tal-Marġni ta’ Kontinġenza mill-2014 ’il quddiem:

|  |
| --- |
| **Il-Marġni ta’ Kontinġenza** |
| *Miljuni ta’ EUR* |
|   | 2014 | 2015 | 2016 | 2017 | 2018 | 2019 | 2020 | **Total** |
| Ammonti annwali disponibbli | 4 026,7 | 4 175,4 | 4 438,2 | 4 496,8 | 4 711,3 | 4 946,7 | 5 096,8 | **31 892** |
| Użu annwali |   |   |   |   |   |   |   |  |
| *F’impenji* | 0,0 | 0,0 | 240,1 | 1 906,2 | 0,0 | 0,0 | 0,0 | **2 146,3** |
| *F’pagamenti* | 2 818,2 | 0,0 | 0,0 | 0,0 | 0,0 | 0,0 | 0,0 | **2 818,2** |
| Tpaċija annwali |   |   |   |   |   |   |   |  |
| *F’impenji* | 0,0 | 0,0 | -240,1 | -1 082,3 | -318,0 | -253,9 | -252,0 | **-2 146,3** |
| *F’pagamenti* | 0,0 | 0,0 | 0,0 | -2 818,2 | 0,0 | 0,0 | 0,0 | **-2 818,2** |

3.6. Marġni globali għal impenji għat-tkabbir u l-impjiegi, b’mod partikolari l-impjiegi taż-żgħażagħ, u għall-migrazzjoni u miżuri ta’ sigurtà (MGI)

Skont l-Artikolu 14 tar-Regolament dwar il-QFP, kif emendat mir-Regolament tal-Kunsill (UE, Euratom) Nru 2017/1123, il-marġnijiet li jkunu għadhom disponibbli taħt il-limitu massimu tal-QFP għall-approprjazzjonijiet ta’ impenn għandhom jikkostitwixxu Marġni Globali tal-QFP għall-impenji, li għandhom isiru disponibbli lil hinn mil-limiti massimi stabbiliti fil-QFP għas-snin 2016 sa 2020 għall-objettivi ta’ politika marbuta mat-tkabbir u l-impjiegi, b’mod partikolari l-impjieg fost iż-żgħażagħ, u l-migrazzjoni u s-sigurtà.

Fil-baġit finali tal-2019, il-marġni li baqa’ disponibbli taħt il-limitu massimu ta’ impenji kien jammonta għal EUR 1 291,1 miljun. L-impenji dwar l-Istrumenti speċjali (inkluż l-użu tal-MGI u tal-Marġni ta’ kontinġenza) mhumiex ikkunsidrati billi dawn jiġu implimentati lil hinn mil-limiti massimi tal-QFP.

Skont l-Artikolu 6(2) tar-Regolament dwar il-QFP, għall-kalkolu tal-MGI għandu jintuża d-deflatur annwali ta’ 2 %. L-ammont tal-marġni li jifdal mill-2019 li għandu jitqiegħed għad-disponibbiltà għall-2020 jikkorrispondi għal EUR 1 316,9 miljun fi prezzijiet kurrenti. L-ammont tal-MGI bil-prezzijiet tal-2011 jikkorrispondi għal EUR 1 101,9 miljun.

It-tabella ta’ hawn taħt turi d-dettalji tal-kalkolu tal-MGI 2019:

|  |
| --- |
| **Il-marġni globali għall-impenji - 2019** |
| *Miljuni ta’ EUR* |
| Limitu massimu AI 2019 | 164 123,0 |
| Approprjazzjonijiet totali awtorizzati tal-baġit tal-2019 | 166 189,2 |
| li minnhom strumenti speċjali: | 3 357,3 |
| Il-Fond ta’ Solidarjetà tal-Unjoni Ewropea | 343,6 |
| Il-Fond Ewropew ta’ Aġġustament għall-Globalizzazzjoni | 175,7 |
| Ir-Riżerva ta’ Għajnuna f’Emerġenza | 351,5 |
| L-istrument ta’ flessibbiltà | 1 164,3 |
| Il-marġni ta’ kontinġenza | -253,9 |
| MGI mobilizzat fl-2019 | 1 576,0 |
| **Il-marġni globali għall-impenji tal-2019 (prezzijiet kurrenti)** | **1 291,1** |
| *Il-marġni globali għall-impenji tal-2019 (prezzijiet tal-2011)* | *1 101,9* |
| **MGI disponibbli fl-2020 (prezzijiet kurrenti)** | **1 316,9** |

Bħalissa għad hemm disponibbli frazzjoni tal-MGI tal-2018 (EUR 1 075,5 miljun fi prezzijiet tal-2020). Id-disponibbiltà ġenerali tal-MGI fl-2020 hija għalhekk ta’ EUR 2 392,4 miljun (fi prezzijiet tal-2020).

It-tabella ta’ hawn taħt turi d-dettalji tad-disponibbiltajiet u l-użu tal-MGI mill-2014 ’il quddiem:

|  |  |  |  |  |  |  |  |
| --- | --- | --- | --- | --- | --- | --- | --- |
|   | **2014** | **2015** | **2016** | **2017** | **2018** | **2019** | **2020** |
| Il-marġni għall-impenji disponibbli fi tmiem is-sena (ikkonfermat mit-TAJU annwali) | 521,9 | 1 383,2 | 2 090,2 | 1 115,5 | 1 390,9 | 1 291,1 |   |
| **MGI annwali disponibbli** | **0,0** | **0,0** | **1 953,9** | **3 571,1** | **2 802,4** | **2 894,7** | **2 662,0** |
| *MGI 2014* | *-* | *-* | *543,0* | *0,0* | *0,0* | *0,0* | *0,0* |
| *MGI 2015* | *-* | *-* | *1 410,9* | *1 439,1* | *0,0* | *0,0* | *0,0* |
| *MGI 2016* | *-* | *-* | *-* | *2 132,0* | *1 664,6* | *315,4* | *0,0* |
| *MGI 2017* | *-* | *-* | *-* | *-* | *1 137,8* | *1 160,6* | *0,0* |
| *MGI 2018* | *-* | *-* | *-* | *-* | *-* | *1 418,7* | *1 345,1* |
| *MGI 2019* | *-* | *-* | *-* | *-* | *-* | *-* | *1 316,9* |
| **Użu annwali tal-MGI** | **0,0** | **0,0** | **-543,0** | **-1 939,1** | **-1 355,6** | **-1 576,0** | **-269,6** |
| *MGI 2014* | *-* | *-* | *-543,0* | *0,0* | *0,0* | *0,0* | *0,0* |
| *MGI 2015* | *-* | *-* | *0,0* | *-1 439,1* | *0,0* | *0,0* | *0,0* |
| *MGI 2016* | *-* | *-* | *-* | *-500,0* | *-1 355,6* | *-315,4* | *0,0* |
| *MGI 2017* | *-* | *-* | *-* | *-* | *0,0* | *-1 160,6* | *0,0* |
| *MGI 2018* | *-* | *-* | *-* | *-* | *-* | *-100,0* | *-269,6* |
| *MGI 2019* | *-* | *-* | *-* | *-* | *-* | *-* |  |
| **MGI li jifdal fi tmiem is-sena** | **0,0** | **0,0** | **1 410,9** | **1 632,0** | **1 446,8** | **1 318,7** | **2 392,4** |
| *MGI 2014* | *-* | *-* | *0,0* | *0,0* | *0,0* | *0,0* | *0,0* |
| *MGI 2015* | *-* | *-* | *1 410,9* | *0,0* | *0,0* | *0,0* | *0,0* |
| *MGI 2016* | *-* | *-* | *-* | *1 632,0* | *309,0* | *0,0* | *0,0* |
| *MGI 2017* | *-* | *-* | *-* | *-* | *1 137,8* | *0,0* | *0,0* |
| *MGI 2018* | *-* | *-* | *-* | *-* | *-* | *1 318,7* | *1 075,5* |
| *MGI 2019* | *-* | *-* | *-* | *-* | *-* | *-* | *1 316,9* |

1. ĠU L 163, 24.6.2017, p. 1. [↑](#footnote-ref-2)
2. COM(2019) 310 final ta’ 15.05.2019. [↑](#footnote-ref-3)